Russiese skip op eie stoom uit ysAkademik Shokalskiy Foto: Andrew Peacock/footloosefotography en die Australasian Antarctic Expedition Die Russiese navorsingskip, die Akademik Shokalskiy, wat die afgelope twee weke in die ys by Antarktika vasgesit het, is weer in ‘n noordelike rigting op koers na dit op eie stoom uit die ys kon losbreek. Die skip het aanvanklik meer as 70 toeriste, wetenskaplikes en bemanningslede aan boord gehad, maar almal behalwe die 22 bemanningslede is onlangs per helikopter ontruim toe ysbrekers wat die skip te hulp gesnel het nie daarin kon slaag nie. ‘n Chinese ysbreker het self in die ys vasgeval geraak, en ‘n Amerikaanse superysbreker is intussen gestuur om te kon help. Die Amerikaanse skip is eers oor meer as ‘n week in die omgewing verwag. Die Amerikaanse nuuswebwerf, die Drudge Report, het draak gesteek met die feit dat die navorsers in die omgewing was om navorsing oor aardverwarming te doen, toe die skip vasgeys het. Lees ook: Foto’s: Antarktika-redding Vasgekeer in Antarktika: Hulle is uiteindelik gered! Vasgekeer in Antarktika: Reddingspoging duur voort Video: Al singend die nuwe jaar in, al sit hulle steeds vas in Antarktika Ysbreker kon nie by Antarktika-skip uitkom nie Antarktika-skip dalk binnekort bevry Video: Toeriste vasgeys by Antarktika